ทรู อะคาเดมี่ แฟนเทเชีย ซีซั่นที่ 4
เซอร์ไพรส์และเหตุการณ์สำคัญในฤดูกาลนี้

ก่อนเข้าบ้าน - เซอร์ไพรส์แรกทางรายการได้ทำการคัดนักล่าฝันเข้าบ้านพร้อมกันมากที่สุดถึง 20 คนในฤดูกาลนี้ และประกาศให้ผู้ชมเป็นผู้โหวตหานักล่าฝันตัวจริงทั้ง 12 คนสุดท้ายเข้าบ้านในสัปดาห์ต่อไปและจะมีผู้ตกรอบ 8 คน
สัปดาห์ที่ 1 เพลงจากรอบคัดเลือก - มีการเปลี่ยนแปลงโดยมีการคัดเลือกนักล่าฝันเพศหญิงออกจากบ้าน 8 คนเหลือเพียงแค่ 4 คน และ V4 แอ้ V10 น้ำฝน V14 แอนตี้ V20 เดียร์ เป็น 4 คนที่มีคะแนนน้อยที่สุดประจำสัปดาห์ ส่งผลให้ต้องนำผู้ชายในบ้านที่มีอยู่ครบทั้ง 10 คนออกจากบ้านเป็นจำนวน 4 คนในสัปดาห์ที่ 2 และมีผลทำให้ผู้หญิงที่เหลืออยู่ทั้ง 6 คนอยู่ต่อในบ้านได้ทันทีโดยไม่มีการคัดออกในสัปดาห์ที่ 2 เพราะต้องคัดเลือกนักล่าฝันให้เหลือเพียง 12 คน และสมาชิกเพศชายและหญิงต้องเท่ากัน คือเพศละ 6 คน (โดยปกติในแต่ละฤดูกาลจะต้องมี ผู้ชาย 5,6 หรือ 7 คนและจะต้องมีผู้หญิง 5,6 หรือ 7 คน เช่นกัน)
สัปดาห์ที่ 2 Best of me - มีการคัดเลือกนักล่าฝันเพศชายออกจากบ้าน 4 คน และ V5 บอมบ์ V7 เอี่ยว V13 แมน V15 ดิว เป็น 4 คนที่มีคะแนนน้อยที่สุดและต้องออกจากการแข่งขัน
สัปดาห์ที่ 4 Boy Band & Girl Group - หลังจากจบการแสดงเพลงโจทย์ของนักล่าฝันทุกคน มีการสร้างเซอร์ไพรส์ด้วยการนำศิลปิน บอยแบนด์ ชื่อดังจากเกาหลีใต้ ซูเปอร์ จูเนียร์ 11 คน ขึ้นแสดงบนเวทีคอนเสิร์ตในเพลง Full of Happiness ปิดท้ายการแสดงคอนเสิร์ตในสัปดาห์ที่ 4
สัปดาห์ที่ 5 เพลงลูกทุ่ง - ในวันคอนเสิร์ตมีการนำนักแสดงตลกชื่อดัง คือ ธงธง มกจ๊ก และ ต๋อง ชวนชื่น มาร่วมสร้างสีสันความสนุกสนานให้กับคอนเสิร์ตด้วย
สัปดาห์ที่ 6 Cover Hits - เป็นสัปดาห์ที่สร้างปรากฏการณ์ช็อคให้กับคนดูทั่วประเทศมากที่สุดของรายการ เพราะผู้ที่ได้รับผลโหวตน้อยที่สุดของสัปดาห์นี้คือ V2 แจ็ค ซึ่งมีผลโหวตนำเป็นอันดับ 1 และมีจำนวนแฟนคลับมากที่สุด และสามารถทำผลงานโชว์เพลง เพียงกระซิบ ของวง แบล็คเฮด บนเวทีได้อย่างยอดเยี่ยม จนได้รับเสียงปรบมือเชียร์จากผู้ชมทั้งธันเดอร์โดมอย่างกึกก้องยาวนานที่สุดเป็นคนแรกของฤดูกาล จนเกิดกระแสเสียงวิพากษ์วิจารณ์ถึงรายการมากที่สุด และมีผลทำให้เกิดเซอร์ไพรส์ต่างๆ ตามมาหลังจากนี้
สัปดาห์ที่ 8 Tele Song - ในสัปดาห์นี้มีการนำเอาโทรศัพท์มาไว้ในบ้านเพื่อให้แม่ของนักล่าฝันที่ยังอยู่สามารถติดต่อเข้าไปในบ้านได้เป็นเวลา 5 นาที ตลอดทั้งสัปดาห์ และคอนเสิร์ตประจำสัปดาห์มีการนำผู้ที่ตกรอบไปแล้วทั้ง 5 คน ได้แก่ ปอง - แคท - โจ้ - แจ็ค - ปุยฝ้าย ขึ้นมาเปิดการแสดงในสัปดาห์ที่ 8 ในเพลง ศรีแผ่นดิน นวมินทร์มหาราชินี และยังให้ 7 นักล่าฝันที่เหลืออยู่ได้คุยกับเพื่อนทั้ง 8 คนที่ตกรอบ AUDITION ไปแล้วผ่านจอภาพสดช่วงให้สัมภาษณ์กับพิธีกรก่อนร้องเพลงเดี่ยวของตนเองด้วย
วันที่ 50 มีบทลงโทษแก่ V3 พะแพง V8 มิวสิก ในกรณีพูดคำหยาบในรายการบ่อยครั้งโดยที่โดนเตือนมาแล้วหลายครั้ง และ V12 ตี๋ ในกรณีพูดกับบุคคลภายนอกในตอนจบคอนเสิร์ตประจำสัปดาห์ที่ 7 ในช่วงก่อนขึ้นรถเพื่อกลับสู่บ้าน โดยบทลงโทษของทั้ง 3 คนคือการกักบริเวณในห้องครูใหญ่ตลอดวัน และได้รับเพลงโจทย์ช้ากว่าสมาชิกในบ้านคนอื่นๆ เป็นเวลา 1 วัน
สัปดาห์ที่ 9 Cheer Song
วันที่ 60 ใน Class Dance เวลา 21.30 น. เบิร์ด ธงไชย แมคอินไตย์ ซูเปอร์สตาร์ของเมืองไทย สร้างเซอร์ไพรส์โดยการโทรมาให้กำลังใจนักล่าฝันทุกคน
สัปดาห์ที่ 10 No/Karaoke Theme - มีการแจกโจทย์เพลงให้แก่สมาชิกในบ้านเพียงคนละ 1 เพลง รวมทั้งหมด 5 เพลง และหลังจากการแสดงคอนเสิร์ตในวันเสาร์จบ 5 เพลงแล้ว พิธีกรก็ได้เรียกนักล่าฝันขึ้นมาเพื่อทำการแสดงต่อในรูปแบบของการร้องและแสดงด้วยตนเองกับคาราโอเกะตามลำดับที่แต่ละคนได้เลือกจากการยืนตามตำแหน่งของสติกเกอร์ที่มีการติดลำดับที่ไว้บนเวที ซึ่งนักล่าฝันสามารถเลือกเพลงได้จากรายชื่อเพลงทั้งหมด 10 เพลง โดยให้สิทธิ์ผู้ที่ได้ลำดับแรกในการเลือกเพลงก่อนตามลำดับ 1-5 และ V3 พะแพง ได้ลำดับแรกและ เพลง ไม่ต้องรู้ว่าเราคบกันแบบไหน ของ ดา เอ็นโดรฟิน V9 ต้อล ได้ร้องคนที่ 2 เพลง จีบฉันที ของวง แบล็ควานิลลา V8 มิวสิก ร้องเป็นคนที่ 3 และเลือกเพลง ลำยอง ของวง Buddha Bless V17 ลูกโป่ง ร้องคนที่ 4 เพลง อยากเก็บเธอไว้ทั้งสองคน ของ ทาทา ยัง V1 นัท ร้องเป็นคนสุดท้ายและเลือกเพลง รักไม่ยอมเปลี่ยนแปลง ของ ติ๊ก ชีโร่ เมื่อนักล่าฝันทั้ง 5 ได้ร้องเพลงของตนเองเสร็จสิ้นแล้ว พิธีกรได้ประกาศว่าสัปดาห์นี้จะไม่มีการคัดคนออกและให้ V1 นัท  ผู้ซึ่งมีคะแนนโหวตสูงสุดของสัปดาห์ ได้รับสิทธิ์คุ้มกันและมีผลให้นัทไม่ต้องออกจากการแข่งขันในสัปดาห์ที่ 11 และนอกจากนั้นยังสามารถเลือกนักล่าฝันทั้ง 7 คนจากรอบ 12 คนสุดท้ายที่ออกไปแล้วกลับเข้าบ้านได้ 1 คน แต่นักล่าฝันที่กลับเข้ามาจะไม่มีโอกาสได้รับรางวัลที่ 1-3 อีก หรือหากเลือกคืนสิทธิ์คุ้มกันจะสามารถเลือกนักล่าฝันเพิ่มได้อีก 1 คน นัทจึงคืนสิทธิ์คุ้มกัน และตัดสินใจเลือกเพื่อนกลับเข้าบ้าน 2 คน ได้แก่ V11 แคท และ V19 ปอง
สัปดาห์ที่ 12 Final Round - หลังจบการแสดงได้มีการประกาศผลการแข่งขันประจำฤดูกาลนี้ คือ รางวัลรองชนะเลิศอันดับที่ 5 ได้แก่ V19 ปอง , รางวัลรองชนะเลิศอันดับที่ 4 ได้แก่ V17 ลูกโป่ง , รางวัลรองชนะเลิศอันดับที่ 3 ได้แก่ V8 มิวสิก , รางวัลรองชนะเลิศอันดับที่ 2 ได้แก่ V3 พะแพง  รางวัลรองชนะเลิศอันดับที่ 1 ได้แก่ V9 ต้อล และรางวัลชนะเลิศสุดยอดนักล่าฝันปีนี้ ได้แก่ V1 นัท และหลังจากที่พิธีกรได้ประกาศรางวัลผู้ชนะเลิศและรองชนะเลิศอันดับ 1-5 แล้ว พิธีกรได้เซอร์ไพรส์คนดูอีกครั้งโดยการบอกว่าทางรายการได้มีการจัด สัปดาห์ที่ 13 (สัปดาห์พิเศษ) ขึ้นมา ซึ่งจะเป็นสัปดาห์ที่นักล่าฝันทั้ง 20 คนกลับเข้าสู่บ้านอีกครั้งและถ่ายทอดสด 24 ชั่วโมงตามปกติเพื่อทำการฝึกซ้อมบทเพลงพระราชนิพนธ์ และเพลงโจทย์ที่พวกเขาและเธอแต่ละคนสามารถทำได้ดีที่สุดให้นำกลับมาแสดงใหม่ที่ อินดอร์สเตเดี้ยม หัวหมาก โดยรายได้ทั้งหมดทั้งจากการโหวต การขายบัตรคอนเสิร์ต และการแชทผ่านทางโทรทัศน์ จะมอบให้กับ มูลนิธิราชประชานุเคราะห์ เพื่อนำขึ้นทูลเกล้าฯถวาย พระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในวโรกาสพระชนมายุครบ 80 พรรษา นอกจากนั้นบริษัท การบินไทย จำกัด (มหาชน) จะมอบรางวัล " The Most Popular vote of the week " ให้กับผู้ที่ได้รับคะแนน Popular Vote มากที่สุดประจำสัปดาห์ โดยมีรางวัลเป็นตั๋วเครื่องบินไป - กลับสู่ประเทศใดก็ได้ที่สายการบินไทยทำการบินไปถึงทั้งหมด 70 เมือง 5 ทวีปทั่วโลก พร้อมทั้งพาแฟนคลับที่โหวตสูงสุดให้กับผู้ชนะเลิศไปได้อีก 1 คนด้วย
สัปดาห์ที่ 13 คอนเสิร์ตการกุศล - ที่จัดขึ้น ณ อินดอร์ สเตเดียม หัวหมาก ได้นำนักล่าฝันครบทั้ง 20 คน กลับมาร่วมร้องเพลงหมู่ในบทเพลงพระราชนิพนธ์ และร้องเพลงในโชว์ที่ดีที่สุดของตัวเองอีกครั้ง ซึ่งในสัปดาห์การกุศลนี้ได้รับยอดบริจาครวมทั้งหมดกว่า 4,800,000 บาท และผู้ที่ทำการแสดงปิดท้ายของงานนี้คือ V2 แจ็ค ในเพลง  เพียงกระซิบ ซึ่งได้รับเสียงปรบมืออย่างกึกก้องยาวนานจากผู้ชมทั้งฮอลล์อีกครั้ง และรางวัลนักล่าฝันที่ชนะเลิศได้รับผลโหวตจากผู้ชมสูงสุดได้แก่ V2 แจ็ค คือผู้ที่ได้เป็น ขวัญใจมหาชน  The Most Popular vote of the week